P.O. Schjøtt

Peter Olrog Schjøtt (født 29. juli 1833 i Dypvåg, død 7. januar 1926 Oslo) var en norsk filolog og professor ved universitetet i Kristiania.

Schjøtt var sønn av presten og politikeren Ole Hersted Schjøtt (1805–1848) og bror av filologen Steinar Schjøtt. Han ble cand. philol. i 1859, lektor i gresk filologi 1865 og professor i 1866. Han satt som professor helt til 1918, og var da universitetets nestor.

Schjøtt oversatte Pindaros' oder og Aiskhylos' Agamemnon, og skrev en rekke arbeider om gresk og romersk litteratur og historie. I 1884 deltok han i stiftelsen av den liberale forening i Kristiania og var 1888–1889 statsråd i Johan Sverdrups regjering.

Han var gift med Mathilde Schjøtt, datter av juristen Bernhard Dunker og en forkjemper for kvinnesaken.  Datteren Julie Constance Schjøtt (1874–) ble filolog og lektor ved Kristiansand katedralskole, mens datteren Mathilde Schjøtt (1876–1959) ble realist og lektor ved Stavanger off.h.almenskole.

Han var kommandør av St. Olavs Orden og ridder av Nordstjerneordenen.

 Statsrådposter 

 Fra 13. mars 1888; ved statsrådsavdelingen i StockholmKilde for statsrådlista er Jan Debes: Det norske statsråd 1814–1949, Cammermeyer 1950.
 En periode i august 1888 også sjef for Indredepartementet
 Fra 23. februar 1889; sjef for Revisjonsdepartementet
 Fra 1. mai til 6. juni 1889; også sjef for Finansdepartementet
 Regjeringen meddelt avskjed 12. juli 1889 med virkning fra påfølgende dag

 Referanser 
«✟ Professor P.O. Schjøtt». Morgenbladet, 8. januar 1926.

 Kilder 
 Salmonsens konversationsleksikon, Anden Udgave, bind XXI, «Schjøtt, Peter Olrog». København, J. Schultz, 1926.

 Eksterne lenker 


  Digitaliserte bøker av Schjøtt hos Nasjonalbiblioteket.

Kategori:Norske statsråder 1884–1905
Kategori:Norske revisjonsministre
Kategori:Norske finansministre
Kategori:Norske klassiske filologer
Kategori:Nordstjerneordenen
Kategori:Kommandører av St. Olavs Orden
Kategori:Professorer ved Universitetet i Oslo
Kategori:Personer fra Tvedestrand kommune